C 117/140
FI
Euroopan unionin virallinen lehti
11.3.2022
Torstai 16. syyskuuta 2021
EU:n on pystyttävä reagoimaan mahdolliseen muuttoliike- ja pakolaiskriisiin 37. korostaa afganistanilaisten perusoikeutta etsiä turvaa; kehottaa ryhtymään kaikkiin toimiin koordinoitujen evakuointien aloittamiseksi uudelleen maasta YK:n pakolaisasiain päävaltuutetun (UNHCR) alaisuudessa, erityisesti luomalla turvallisia reittejä ja avaamalla uudelleen pysyvästi Kabulin kansainvälisen lentokentän ja Afganistanin maarajat; vaatii erityisesti tukea naisille ja tytöille ja vaarassa oleville ihmisille, jotka haluavat lähteä maasta, jotta voidaan varmistaa turvalliset reitit; 38. korostaa, että suurin osa afgaanipakolaisista hakee suojelua ensisijaisesti naapurimaista ja että siksi EU:n olisi suunniteltava lisätukea Afganistanin pakolaisia vastaanottaville naapurimaille, mieluiten YK:n ja sen virastojen kautta, sekä paikan päällä toimiville kansainvälisille järjestöille; 39. muistuttaa, että taloudellinen, logistinen ja valmiuksien kehittämiseen tarkoitettu tuki afgaanipakolaisten ja -muuttajien vastaanottamiselle naapurimaissa ei ole vaihtoehto täysimittaiselle Euroopan turvapaikka- ja muuttoliikepo­ litiikalle; katsoo, että EU:n on pikaisesti tehtävä ja pantava täytäntöön uusi muuttoliike- ja turvapaikkasopimus, jotta muuttovirtoja voidaan käsitellä tehokkaammin ja inhimillisemmin; 40. kehottaa komissiota ja jäsenvaltioita varmistamaan koordinoidun eurooppalaisen toiminnan, jonka tavoitteena on inhimillinen turvapaikkapolitiikka, jossa EU kantaa moraalisen vastuunsa vastaanotosta ja kotouttamisesta täysin vuoden 1951 Geneven yleissopimuksen mukaisesti; suhtautuu myönteisesti syyskuuksi suunniteltuun uudelleensijoittamista koskevaan foorumiin; korostaa, että EU:n politiikkaan olisi sisällyttävä ensisijaisesti uudelleensijoittamisen laajentaminen suurimmassa vaarassa ja haavoittuvimmassa asemassa oleviin henkilöihin sekä muita täydentäviä välineitä, kuten humanitaariset viisumit ja erityinen viisumiohjelma afganistanilaisille naisille, jotka pyrkivät turvaan talebanhallinnolta; kehottaa jäsenvaltioita arvioimaan uudelleen nykyisiä ja viimeaikaisia turvapaikkahakemuksia, myös hylättyjä hakemuksia, viimeaikaisen kehityksen valossa; korostaa, että pakkokeinoihin perustuvaa palauttamista Afganistaniin ei saa toteuttaa missään olosuhteissa; 41. kehottaa neuvostoa hyödyntämään käytettävissä olevia välineitä, kuten tilapäistä suojelua koskevaa direktiiviä (3) ja pelastuspalvelumekanismia, jotta voidaan maksimoida kaikkialla EU:ssa toimet, joilla varmistetaan parempi koordinointi jäsenvaltioiden välillä ja välitön pääsy suojelun piiriin; kehottaa jälleen komissiota julkaisemaan humanitaarisia viisumeja koskevan lainsäädäntöehdotuksen ja kehottaa jakamaan vastuuta tasapuolisesti jäsenvaltioiden kesken; 42. kehottaa tehostamaan yhteistyötä ja tukemaan EU:n ulkopuolisia maita muuttajien salakuljetusta ja ihmiskauppaa harjoittavien rikollisverkostojen torjumiseksi; kehottaa Europolia laatimaan rikosriskianalyysin ja tekemään tehostettua yhteistyötä kolmansien maiden kanssa Afganistanin tilanteen laajemmassa yhteydessä; 43. kehottaa komissiota ottamaan tämän päätöslauselman huomioon NDICI – Globaali Eurooppa -välineen ohjelmasuunnittelussa ja asiaan liittyvien monivuotisten maaohjelmien valmistelussa;
On lisättävä yhteistyötä Afganistania ympäröivien alueen maiden kanssa kunnioittaen perusihmisoikeuksia ja oikeusvaltioperiaatetta 44. toteaa, että Afganistanin tämänhetkinen tilanne ei edistä alueellista vakautta; korostaa, että lännen vetäytyminen Afganistanista on aiheuttanut valtatyhjiön, joka johtaa epävakauden lisääntymiseen; korostaa, että nyt suuremman vastuun Afganistanin tilanteesta kantavat naapurimaat ja alueelliset suurvallat ja että niiden on estettävä epävakauden leviäminen maan rajojen yli; toistaa, että EU:n on tehostettava yhteistyötään tässä asiassa Keski-Aasian maiden ja erityisesti Uzbekistanin kanssa, jonka kanssa EU neuvottelee parhaillaan tehostetusta kumppanuus- ja yhteistyösopimuksesta, sekä Tadžikistanin kanssa; korostaa, että tämä yhteistyö ei saisi heikentää EU:n perusarvojen ja oikeusvaltioperiaatteen puolustamista; 45. on huolissaan vaarassa olevien Afganistanin kansalaisten sekä maarajojen yli naapurimaihin, erityisesti Pakistaniin, siirtyvien ihmisten turvallisuudesta; pitää valitettavana, että kansainvälinen yhteisö ei ole tältä osin koordinoinut asiaa, ja kehottaa EU:n jäsenvaltioita hyödyntämään kaikkia mahdollisia diplomaattisia keinoja ja välineitä, joilla varmistetaan pääsy maarajoille, turvallinen kulku ja diplomaattisten keinojen saatavuus; korostaa naapurimaissa sijaitsevien EU:n edustustojen keskeistä koordinointiroolia käytännön tuen antamisessa tässä asiassa;
(3)
Neuvoston direktiivi 2001/55/EY, annettu 20. heinäkuuta 2001, vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (EYVL L 212, 7.8.2001, s. 12).